Hervez skrid latin Buhez Samzun , eus ar VIIvet kantved avat , e vije bet diskibl da Jermen Auxerre a deuas da Enez Vreizh da brezeg . Kement - se ne dalv ket e vije bet kelennet war - eeun gant an eskob galian . War a gomprener e oa bet soudard ha dimezet kent bout abad manati Llanilltud Fawr , e Kembre , ma voe skoliet menec ' h ha sent e - leizh hag a eas goude da avielañ Kernev - Veur ha Breizh . Kelenn a rae ar Skritur Sakr hag ar brederouriezh eno moarvat dre ma oa desket warno .